**The Game** (oik. **Jayceon Terrell Taylor**, s. 29. marraskuuta 1979 Los Angeles, Kalifornia) on yhdysvaltalainen rap-muusikko.

Hän on kotoisin Comptonista, Kaliforniasta. Hänen katsotaan tuoneen 1990-luvulla kukoistaneen west coast-rapin 2000-luvulle. Game on saanut kaksi Grammy-ehdokkuutta.

Nuoruus
-------

Taylor on kotoisin Kalifornian Comptonista. Hänen vanhempansa olivat Crips-katujengin jäseniä. Kun Taylor oli 7-vuotias, jo ennestään rakoillut perhe repesi kappaleiksi, kun hänen vanhempi sisarensa syytti isää seksuaalisesta hyväksikäytöstä. Sosiaaliviranomaiset sijoittivat seuranneessa kaaoksessa Taylorin kasvatuskotiin Carsoniin, jossa hän eli kymmenen muun lapsen kanssa elämänsä seuraavat kuusi vuotta.

Nuoruudessaan varsin lupaava koripalloilija Taylor ajautui veljensä jalanjäljissä rikolliselle tielle. Hän alkoi liikkua Cedar Block Piru Bloods -jengissä, johon vanhempi veli, Big Fase 100, oli hänet tutustuttanut. Taylor alkoi myydä huumeita ja varastettua tavaraa sekä osallistua jengin toimintaan. Vuonna 2001 hän loukkaantui vakavasti huumekauppaan liittyneessä ampumavälikohtauksessa. Tayloria ammuttiin viisi kertaa ja hän vaipui koomaan. Vammoista toipuessaan hän päätti yrittää rakentaa uraa rap-muusikkona.

Taylor perusti levy-yhtiön The Black Wall Street Records yhdessä veljensä Big Fase 100:n kanssa vuonna 2002. Levy-yhtiö on julkaissut mixtapeja muttei yhtäkään virallista albumia. Taylorin ensimmäinen julkaisu oli mixtape *You know what it is vol. 1*, joka julkaistiin vuonna 2002. Hänet liitettiin levy-yhtiöön nimeltä Get low Recordz, jonka omisti JT The Bigga Figga. Sean Combs, joka tunnetaan paremmin nimellä P. Diddy, olisi ollut valmis ottamaan hänet suojiinsa Bad Boy Records -levymerkilleen, mutta Dr. Dre kuuli Taylorin musiikkia ja päätti antaa hänelle levytyssopimuksen Aftermath Entertaimentin kanssa. Taylor julkaisi lokakuussa 2004 epävirallisen albumin nimeltä *Untold Story*. Albumia myytiin yli 82 000 kappaletta ensimmäisten kolmen kuukauden aikana. Taylor julkaisi myös toisen mixtapensa *You know what it is vol. 2*. Näkyvyyden takaamiseksi levy-yhtiön johtoporras liitti Taylorin 50 Centin G-Unit-ryhmään. Taylor esiintyi useilla 50 Centin, Lloyd Banksin, Young Buckin ja Tony Yayon musiikkivideoilla. Hän esiintyi myös Jim Jonesin "Certified Gangstas" -singlellä.

Ura
---

### The Documentary

Vuonna 2005 ilmestyi debyyttialbumi *The Documentary*. Albumin kappaleista vastasivat Dr. Dren ohella Kanye West, Just Blaze, Timbaland ja Eminem. Levyllä vierailivat 50 Cent, Eminem, Busta Rhymes, Nate Dogg ja Mary J. Blige. Levy kohosikin Yhdysvaltain levymyyntilistan ykköseksi ja sitä myytiin tuplaplatinaan oikeuttava määrä. Maailmanlaajuisesti levyä on myyty yhteensä jo yli viisi miljoona kappaletta. *The Documentaryn* vastaavat tuottajat olivat 50 Cent ja Dr. Dre. Albumilta julkaistiin hittisinglet "How We Do" ja "Hate It or Love It", joissa kummassakin mukana 50 Cent. Albumi oli kymmenenneksi myydyin albumi myyntitilastoissa vuonna 2005. Muita tunnettuja kappaleita albumilta olivat mm. "Dreams", "Westside Story" ja "Put You On The Game".

Albumin valmistumisen jälkeen Taylor riitaantui 50 Centin kanssa ja joutui jättämään Dr. Dren Aftermathin. Hänet siirrettiin levy-yhtiö Geffenille.

### Doctor's Advocate

The Game (oikealla) ja Kool G rap vuonna 2006.
Taylorin toinen albumi *Doctor's Advocate* julkaistiin lokakuussa 2006. Levyn nimestä huolimatta Dr. Dre ei ollut enää mukana albumin teossa sillä Game halusi näyttää pystyvänsä tekemään hyvää musiikkia ilman Dreta ja 50 Centiä. Silti taustavoimat ja vierailijat olivat vähintään yhtä nimekkäitä kuin *The Documentarylla*. Albumin ensimmäisenä singlenä julkaistiin "One Blood (It's Okay)". Ilmestymisviikollaan *Doctor's Advocatea* nousi Yhdysvaltojen albumilistan kärkeen ja debutoi edeltäjänsä tavoin Billboardin ensimmäisellä sijalla. *Doctor's Advocatea* myytiin yli 358 000 kappaletta. Tähän mennessä sitä on myyty Yhdysvalloissa 966 000 ja yhteensä koko maailmassa noin kolme miljoonaa kappaletta.

Muut albumin singlet olivat "Let's Ride (Strip Club)" ja Kanye Westin kanssa tehty "Wouldn't Get Far", joista jälkimmäinen julkaistiin 2007 tammikuussa.

### LAX

Huhtikuussa 2008 julkaistiin *L.A.X.*-albumilta ensimmäinen single "Game's Pain", josta tehtiin musiikkivideo. Myöhemmin julkaistiin myös single nimeltä "Big Dreams". Kesällä julkaistiin singlet "Dope Boys" ja "My Life" sekä "House of Pain". Tässä vaiheessa Game oli jo antanut ymmärtää, että aikaisemmin julkaistu "Big Dreams" ei tule *L.A.X.-*albumille. Se kuitenkin julkaistiin albumin Deluxe Edition - ja Special Edition -versioilla. Special Editioniin on sisällytetty albumiin kaksi bonusraitaa ja Deluxe Editioniin niiden lisäksi kaksi muuta bonusraitaa. Kaikkien versioiden etukannet eroavat toisistaan. Albumilla kuullaan monia nimekkäitä artisteja kuten Nas, Ludacris, Ice Cube, Common, Lil Wayne ja Raekwon. Levy nousi Billboard 200 -listalla toiselle sijalle.

*L.A.X.*-albumia työstäessään Game ilmoitti, että albumi olisi hänen viimeisensä. Tämän jälkeen eräässä haastattelussa kesällä 2008 hän sanoi, että hän mahdollisesti työstäisi neljättä albumia, joka tapahtuisi vain jos hän saisi Dr. Dren, MC Renin, King Teen, DJ Yellan, Ice Cuben ja DJ Quikin mukaan albumille, joko tuottamaan tai räppäämään albumille. Myöhemmin radiohaastattelussa Game sanoi, että *D.O.C.-*projekti ei tule albumille .

### 2010-luku

Game esiintymässä vuonna 2011.
Gamen neljäs studioalbumi *The R.E.D. Album* julkaistiin Yhdysvalloissa 23. elokuuta 2011. Se sijoittui Yhdysvaltain Billboard 200 -listan ensimmäiselle sijalle myyden 98 000 kappaletta. 18. heinäkuuta 2009 Game julkaisi edesmenneen poplegenda Michael Jacksonin kunniaksi kappaleen "Better on the Other Side". Kappaleella vierailevat Chris Brown, Diddy, DJ Khalil, Polow da Don, Mario Winans, Usher ja Boyz II Men. Kappale ei kuitenkaan päätynyt levylle. *The R.E.D. Albumin* ensimmäinen virallinen single "Red Nation" julkaistiin 12. huhtikuuta 2011. Kappaleella vierailee rap-artisti Lil Wayne. Toinen albumilta julkaistu single oli 28. kesäkuuta 2011 julkaistu "Pot of Gold". Kappaleella vierailee laulaja Chris Brown.

11. joulukuuta 2012 Game julkaisi viidennen studioalbuminsa *Jesus Piece*. Albumilla vierailivat muun muassa Kendrick Lamar, J. Cole, Common ja Lil Wayne. *Jesus Piece* nousi Billboard 200 -listalla kuudennelle sijalle.

Julkaistuaan mixtapen *OKE (Operation Kill Everything)* lokakuussa 2013 ja kokoelma-albumin *Blood Moon: Year of the Wolf* vuonna 2014, Game julkaisi 9. lokakuuta 2015 debyyttialbumilleen *The Documentary* jatko-osa-albumin *The Documentary 2*. Viikkoa myöhemmin hän julkaisi samaan projektiin kuuluvan albumin *The Documentary 2.5*.

Gamen kahdeksas studioalbumi *1992* ilmestyi 14. lokakuuta 2016. Albumi nousi Billboard 200 -listalla neljännelle sijalle.

Vuonna 2016 Game julkaisi dokumenttitelevisiosarjan *Streets Of Compton*, ja sen ohelle samannimisen soundtrack-albumin. Hän julkaisi myös mobiilipelin *Block Wars* sekä sitä varten samannimisen soundtrack-albumin.

Joulukuussa 2016 Game ilmoitti työstävänsä seuraavaa albumiaan, jonka kertoi jäävän luultavasti hänen viimeisekseen. 13. syyskuuta 2017 Game julkaisi kappaleen "Heaven 4 a Gangster", tribuuttikappaleen rap-artisti Tupac Shakurille, joka kuoli samana päivämääränä vuonna 1996 tultuaan ammutuksi kuusi päivää aiemmin. Kappale on osa *Who Killed Tupac?* -dokumenttisarjan soundtrackiä. Lokakuun lopulla 2017 Game julkaisi kappaleen "Oh I". Elokuussa 2018 Game julkaisi singlen "DTF". Vuonna 2019 Game julkaisi kesäkuussa singlen "Westside" ja 4. marraskuuta ilmestyi single "Stainless". *Born 2 Rap* -albumi julkaistiin 29. marraskuuta 2019.

Tyyli
-----

Taylorin tyyliin kuuluu niin sanottu *namedropping*, eli kuuluisien henkilöiden nimien mainitseminen kappaleissa. Esimerkiksi *The Documentarylla* mainittiin Dr. Dre useampaan kymmeneen kertaan. Levyllä oli myös kappale "Dreams", jossa hän muisteli useita kuolleita kuuluisuuksia, kuten Martin Luther Kingiä, Eazy-E:tä, 2Pacia, Jam Master Jaytä, R&B-tähti Aaliyahia ja Lisa "Left Eye" Lopesia. Kappale on kuitenkin omistettu Serena ja Venus Williamsin murhatulle Yetunde-siskolle.

Diskografia
-----------

*Pääartikkeli: The Gamen diskografia*
### Viralliset albumit

* *The Documentary* – 2005
* *Doctor's Advocate* – 2006
* *LAX* – 2008
* *The R.E.D. Album* – 2011
* *Jesus Piece* – 2012
* *The Documentary 2* – 2015
* *The Documentary 2.5* – 2015
* *1992* – 2016
* *Born 2 Rap* – 2019
* *Drillmatic – Heart vs. Mind* – 2022

Filmografia
-----------

* Waist Deep – 2006
* Belly 2: Millionaire Boyz Club – 2008
* Street Kings – 2008
* House Arrest – 2012

Videopelit
----------

* *Grand Theft Auto: San Andreas* – 2004
* *Def Jam: Icon* – 2007
* *Block Wars* - 2016

Kiertueella Suomessa
--------------------

* 14.7.2005 – Nosturi, Helsinki
* 12.7.2007 – Kaapelitehdas, Helsinki
* 28.2.2018 – The Circus, Helsinki
* 26.2.2020 – The Circus, Helsinki

Lähteet
-------

1. ↑  Länsirannikon gangsta rapin sanansaattaja The Game aloittaa Euroopan-kiertueensa Suomesta *FUM.fi*.  Arkistoitu 1.12.2017. Viitattu 22.11.2017.
2. ↑  USATODAY.com - Complete list of Grammy Award nominations *usatoday30.usatoday.com*. Viitattu 3.3.2018.
3. ↑  *The Documentary* (DVD), 2005
4. 1 2  Jeff Weiss: Compton Rapper Game Returns to an Industry That's Gone Soft *L.A. Weekly*.  25.8.2011. Viitattu 3.7.2017.
5. 1 2 3  Caramanica, Jon: Check Out The Game’s First XXL Cover Story From 2005 *XXL*.  19.1.2015. Viitattu 9.12.2017.
6. ↑  7 Revelations From A&E's 'Streets of Compton' Docuseries *Billboard*.  16.6.2016. Viitattu 3.7.2017.
7. ↑  A History of Rappers Getting Shot and Surviving *Complex*.  28.1.2013. Viitattu 20.8.2022. (englanniksi)
8. ↑  The Game LAX Chart History *Billboard*. Viitattu 3.3.2018.
9. ↑  Black Wall Street Confirms The Game's Retirement Rumor *HipHopDX*. Viitattu 9.12.2017. (englanniksi)
10. ↑  When Hip Hop Stars Threaten to Retire *BET.com*. Viitattu 9.12.2017.
11. ↑   (Arkistoitu – Internet Archive)
12. ↑
13. ↑
14. ↑  Jesus Piece *Rolling Stone*. Viitattu 11.7.2017.
15. ↑  The Game Jesus Piece Chart History *Billboard*. Viitattu 3.3.2018.
16. ↑  Game Will Release New Mixtape Tonight - XXL *XXL Mag*. Viitattu 11.7.2017. (englanniksi)
17. ↑  The Game Confirms ‘Blood Money’ Is Only A Compilation Album; Hasn’t Signed New Deal Yet | HipHop-N-More *HipHop-N-More*.  21.6.2014. Viitattu 11.7.2017. (englanniksi)
18. ↑  These 4 Tracks From Blood Moon: Year Of The Wolf Prove That Game Is Still West Coast Royalty *MTV News*. Viitattu 11.7.2017. (englanniksi)
19. ↑  The Game "The Documentary 2" Release Date, Cover Art, Tracklist & Album Stream *HipHopDX*. Viitattu 11.7.2017. (englanniksi)
20. ↑  The Game Proves He's Still Relevant With 'The Documentary 2' and '2.5': Album Review *Billboard*. Viitattu 11.7.2017.
21. ↑  The Game Reveals "1992" Tracklist *HotNewHipHop*. Viitattu 11.7.2017.
22. ↑  Kings of Leon Score Their First No. 1 Album on the Billboard 200 Chart *Billboard*. Viitattu 3.3.2018.
23. ↑  The Game: Streets of Compton Album Review | Pitchfork *pitchfork.com*. Viitattu 11.7.2017. (englanniksi)
24. ↑  The Game Announces New Mobile Game "Block Wars" *HotNewHipHop*.  Arkistoitu 17.5.2017. Viitattu 11.7.2017.
25. ↑  The Game Is Still In These Streets Playing 'Block Wars' On New Album *Vibe*.  29.7.2016. Viitattu 11.7.2017.
26. ↑  The Game Announces Final Album "Westside Story" *HipHopDX*. Viitattu 28.3.2017. (englanniksi)
27. ↑  The Game Announces Final Album 'Westside Story' *Rap-Up*. Viitattu 29.9.2017. (englanniksi)
28. ↑  The Game Honors 2Pac on New Song 'Heaven 4 a Gangster' - XXL *XXL Mag*. Viitattu 29.9.2017. (englanniksi)
29. ↑  The Game Grabs Young Thug, Sevyn & Jeremih For "OH I" Jam *HipHopDX*. Viitattu 16.12.2017. (englanniksi)
30. ↑  The Game - "DTF" f. TY, Ty Dolla $ign, Jeremih *HipHopDX*. Viitattu 9.9.2018. (englanniksi)
31. ↑  Kendall Parks: The Game Drops "West Side" Ahead of Final Album, 'Born To Rap' *Parle Magazine — The Online Voice of Urban Entertainment*.  23.6.2019. Viitattu 20.8.2019. (englanniksi)
32. ↑  HipHopDX- The Game Grabs Anderson .Paak For "Born To Rap" Single "Stainless" *HipHopDX*.  1.11.2019. Viitattu 3.11.2019.
33. ↑  The Game Releases New Album 'Born 2 Rap' *Complex*. Viitattu 29.11.2019. (englanniksi)
34. ↑  Mathematical Proof The Game Is Hip-Hop’s Biggest Name-Dropping - DJBooth *DJBooth.net*. Viitattu 14.7.2017. (englanniksi)
35. ↑  Stara.fi: Räppäri The Game Suomeen – kiertue käynnistyy Suomesta - Stara *Stara*.  21.11.2017. Viitattu 16.12.2017.
36. ↑  Konserttiarvostelu: Konkariräppäri The Gamen keikalla äänentoisto oli katastrofaalisen huono ja bling-bling loisti poissaolollaan *Helsingin Sanomat*.  27.2.2020. Viitattu 27.2.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **The Game (rap-artisti)**.
* Game - virallinen kotisivu (Arkistoitu – Internet Archive)
* The Game (rap-artisti) Myspacessa (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Muut | 
* IdRef

 |

 |